tartuNLP/wikipedia-smugri-20251201 huggingface dataset:
Al-Saadi al-Gaddafi

Al-Saadi al-Gaddafi (; s. 25. kesäkuuta 1973) on libyalainen liikemies ja entinen jalkapalloilija. Hänen isänsä on Libyan entinen johtaja Muammar Gaddafi. 
Libyan sisällissotaan osallistunut Gaddafi pakeni syyskuussa 2011 Nigeriin. Hän oli Interpolin etsintäkuuluttamana, kunnes hänet palautettiin Libyaan maaliskuussa 2014. Gaddafia syytettiin mielenosoittajien ampumisesta. Hän oli vangittuna vuoteen 2021, jolloin hänet vapautettiin. 
Jalkapalloura.
Uransa alkuvaiheissa Gaddafi edusti libyalaisia seuroja Al-Ahlia ja Al-Ittihadia. Kesäkuussa 2000 ilmoitettiin, että hän oli allekirjoittanut sopimuksen Maltan mestarin Birkirkaran kanssa ja edustaisi seuraa Mestarien liigan karsinnoissa, mutta tämä ei kuitenkaan toteutunut. Vuonna 2003 Gaddafi teki kahden vuoden sopimuksen Italian Serie A:ssa pelanneen Perugian kanssa. Hän palkkasi henkilökohtaisiksi valmentajikseen Diego Maradonan ja Ben Johnsonin, mutta pelasi Perugiassa lopulta kahden kauden aikana vain yhden ottelun.
Kaudella 2005–2006 Gaddafi edusti toista italialaisseuraa Udinesea, mutta esiintyi jälleen vain yhdessä ottelussa. Hän lopetti uransa italialaisessa Sampdoriassa vuonna 2007, jäätyään kiinni huumetestissä. Gaddafi oli aikaisemmin jäänyt kiinni dopingtestissä jo vuonna 2003. Libyan jalkapallomaajoukkueessa hän pelasi vuosina 2000–2006 yhteensä 18 ottelua.
Oman peliuransa lisäksi Gaddafi on toiminut muun muassa Libyan jalkapalloliiton puheenjohtajana ja omistanut 7,5 prosentin osuuden italialaisesta Juventuksesta.
Yksityiselämä.
Saadi Gaddafi on naimisissa. Häet tunnetaan muun muassa holtittomasta huumeidenkäytöstään ja juhlimisestaan.
Gustaf Aminoff (kenraali)

Gustaf Aminoff (14. huhtikuuta 1771 Rättvik, Ruotsi – 25. joulukuuta 1836 Ruovesi) oli kenraalimajuri ja maaherra.
Ura.
Aminoff valmistui kadetiksi Haapaniemen kadettikoulusta vuonna 1788. Hän osallistui 1788–1790 Puumalan, Partakosken ja Pirttimäen taisteluihin. Vuonna 1796 hän toimi kapteenina ja Ruotsin kuninkaan Kustaa IV Aadolfin adjutanttina. Samana vuonna hänet ylennettiin yliadjutantiksi ja majuriksi.
Suomen sodan syttyessä vuonna 1808 Aminoff oli jo ylennetty everstiksi. Sodan jälkeen hän toimi Ruotsin Vaxholmin linnoituksen kommendanttina. Hän ei viihtynyt Ruotsissa ja erosi Ruotsin armeijan palveluksesta kenraalimajurina 1810. Aminoff muutti takaisin Suomeen, jossa hänet kutsuttiin samana vuonna Savon ja Karjalan läänin maaherraksi. Aminoff jäi eläkkeelle maaherran virasta vuonna 1827.
Perhe.
Hän oli naimisissa Lovisa Jakobina Salsvärdin kanssa, joka oli everstiluutnantti Jakob Salsvärdin ja Lovisa Ulrika Sohlbergin tytär. Pariskunta sai yhdeksän lasta. Eversti Gustaf Fredrik Jakob Aminoff oli hänen poika.
Carnival Magic

Carnival Magic on Carnival Cruise Linesin omistama Dream-laivaluokan risteilyalus, joka on rakennettu Fincantierin telakalla Monfalconessa. Carnival Magicin sisaralukset ovat Carnival Dream ja Carnival Breeze, joka valmistui kesäkuussa 2012. Carnival Magic on Carnival Cruise Linesin lippulaiva. Carnival Magic on suurin Fincantierin telakalla rakennettu laiva, ja toiseksi suurin laiva Carnival Corporation &amp; PLC -yhtiöllä Cunard Linen Queen Mary 2:n jälkeen. Carnivalin mukaan Carnival Magicilla, Carnival Dreamilla ja Carnival Breezella on koko laivaston laajin tarjonta toimintaa, ruokapalveluja ja viihdettä.
Konsepti ja rakentaminen.
Carnival Magicin köli laskettiin 12 tammikuuta 2010. Toisin kuin Carnival Dream, jossa on 1 823 hyttiä, on Carnival Magicissa 1 845 hyttiä. Lisäämällä hytit 746 miehistön jäsenelle Carnival Magicin henkilömäärä on 5 400. Alus laskettiin vesille 27. elokuuta 2010 ja kastettiin 1. toukokuuta 2011. Samana päivänä otettiin käyttöön myös Carnival Magic.
Kotisatama/Matkaohjelma.
Carnival Magic risteili kesän 2011 Välimerellä tehden 7, 9 ja 12 yön risteilyjä Barcelonasta, lukuun ottamatta neitsytmatkaa, joka tehtiin Venetsiasta.
Myöhemmin Carnival Magic teki 16 päivän Atlantin ylityksen käyden samalla Malagassa, Majorcalla ja Bahamalla, jonka jälkeen alus saapuu kotisatamaansa Galvestoniin, Texasiin ja aloittaa 7 päivän läntisen Karibian risteilyt, joissa käydään Key Westissa, Nassaulla, Grand Caymanissa, ja Cozumelissa.
Chrisette Michele

Chrisette Michele (s. 8. joulukuuta 1982 Central Islip, New York) on yhdysvaltalainen R&amp;B-laulaja-lauluntekijä. Hän on tehnyt yhteistyötä muun muassa Rick Rossin ja Jay-Z:n kanssa.
Sigtuna-säätiö

Sigtuna-säätiö () on Ruotsin Sigtunassa toimiva, arvoperustaltaan kristillinen, kulttuurityötä tekevä yksityinen säätiö. Säätiö perustettiin 1910-luvulla. Yhdessä Knut ja Alice Wallenbergin säätiön kanssa se tukee Sigtunassa toimivien humanistisen lukion ja Sigtunan kansanopiston toimintaa. Säätiön omistuksessa on Sigtunassa toimiva hotelli- ja kongressikeskus Sigtunastiftelsen, joka toimii kirjailijoiden residenssinä ja kohtauspaikkana. Holvikaarineen ja pylväsriveineen hotelli- ja kongressikeskus muistuttaa arkkitehtuuriltaan Välimeren maiden luostareita.
Glutationi

Glutationi eli glutamyylikysteinyyliglysiini on tripeptidi, joka koostuu aminohapoista glutamiinihappo, kysteiini ja glysiini. Rakenteeltaan se on poikkeuksellinen peptidi, koska kysteiinin aminoryhmän on muodostanut peptidisidoksen glutamiinihapon sivuketjun karboksyyliryhmän kanssa eikä α-karboksyyliryhmän kanssa. Sidos on isopeptidisidos. Glutationi on tärkeä molekyyli lääkeaineiden ja myrkyllisten aineiden metabolian kannalta.
Biosynteesi.
Eliöt syntetisoivat glutationia kahdessa vaiheessa. Ensimmäisessä vaiheessa muodostuu dipeptidi, γ−glutamyylikysteiini, kysteiinin aminoryhmän ja glutamiinihapon sivuketjun karboksyyliryhmän välille. Tätä reaktiota katalysoi gamma-glutamyylikysteiinisyntetaasi eli glutamaatti-kysteiiniligaasi. Toisessa vaiheessa γ-glutamyylikysteiiniin liitetään glysiinimolekyyli glutationisyntaasientsyymin katalysoimana.
Merkitys.
Glutationi inaktivoi myrkyllisiä yhdisteitä muodostamalla konjugaatin niiden kanssa. Konjugaatti on usein vesiliukoinen, mikä nopeuttaa yhdisteen erittämistä ulos eliöstä. Konjugaatti muodostuu glutationin sisältämän tioliryhmän ja elektrofiilisen hiilen tai joskus myös typen, hapen ja rikin välille. Konjugaatin muodostumista katalysoivia entsyymejä ovat glutationi-S-transferaasit. Glutationikonjugaatin muodostuminen on tärkeä osa myös monien lääkeainemolekyylien aineenvaihduntaa eli metaboliaa.
Glutationi on myös antioksidantti. Eliöiden soluissa muodostuu hyvin reaktiivisia ja hapettavia yhdisteitä, kuten vetyperoksidia (H2O2) ja orgaanisia peroksideja (ROOH). Glutationi suojaa soluja hapettumiselta pelkistämällä peroksidit samalla itse hapettuen. Hapettuneessa glutationissa (GSSG) kaksi glutationimolekyyliä ovat muodostaneet disulfidisidoksen. Tätä reaktiota katalysoi glutationiperoksidaasi. Hapettunut glutationi pelkistetään takaisin aktiiviseen muotoon (GSH) glutationireduktaasin katalysoimana.
Kansipaperi

Kansipaperi eli suojapäällys on sidotun kirjan irrallinen päällyspaperi. Suojapaperissa on tavallisesti sama kansikuva ja takakansiteksti kuin nidotussa laitoksessa. Kuva voi olla myös painettu suoraan kirjan kanteen, jolloin kansipapereita ei käytetä. 
Historia.
Kansipaperin synty liittyy kustantajansidosten yleistymiseen 1800-luvun lopulla. Aikaisemmin kirjat olivat tavallisesti yksilöllisesti sidottuja. Kustantaja saattoi omistaa kirjansitomon, mutta lähinnä virsikirjojen tapaisia massatuotteita sidottiin yhtenäiseen asuun. Asultaan yhtenäiset kangaskantiset sidokset syntyivät 1820-luvulla. Kansipaperi keksittiin suojaamaan kangaskansia kirjakaupassa. Kuvallinen kansipaperi mainosteksteineen kehittyi vasta 1900-luvulla. 
Kirjojen varsinaisista kansista tehtiin pelkistetympiä, koska kustantajien oli halvempaa tehdä näyttävä paperipäällys. Vanhojen kirjojen myyntiluetteloissa vanhoja kustantajasidoksia saatetaan kutsua korukantisiksi, koska nykyaikana pelkistetyt kansisidokset ovat tavallisimpia. 
Suomessa kansipaperia pidettiin vielä 1900-luvun alkupuolella lähinnä kirjan väliaikaisena suojana, joka poistettiin kirjan tultua omistajansa haltuun. 
Suojapaperista () on käytetty myös nimityksiä "kansisuojus", "kansipäällys", "suojuspäällys", "kirjansuojus", "kirjanvaippa", "irtopäällys", "irtosuojus" ja "päällyspaperi".
Arnaud Montebourg

Arnaud Montebourg (30. lokakuuta 1962 Clamecy, Nièvre, Ranska) on ranskalainen poliitikko ja Ranskan kansalliskokouksen edustaja Saône-et-Loiren viidennestä piiristä sosialistisesta puolueesta. Hänet valittiin Manuel Vallsin hallituksen talousministeriksi 2. huhtikuuta 2014.
Montebourg on myös Saône-et-Loire -departementin valtuuston puheenjohtaja vuoden 2008 paikallisvaalien jälkeen. Hän oli syksyllä 2011 ehdokkaana sosialistisen puolueen esivaaleissa valittaessa ehdokasta vuoden 2011 presidenttivaaleihin. Hän sai äänistä 17,19 % ja tuli kolmanneksi.
Riku Aalto

Riku Petteri Aalto (s. 28. huhtikuuta 1965 Tampere) on Teollisuusliiton (ent. Metallityöväen liiton) puheenjohtaja vuodesta 2008. Hän seurasi tehtävää kahdeksan vuotta hoitanutta Erkki Vuorenmaata. Uuden Teollisuusliiton puheenjohtajaksi Aalto valittiin vuonna 2017.
Puoluekannaltaan Aalto on sosialidemokraatti ja on istunut mm. vuosina 2010–2012 SDP:n puoluehallituksessa. 
Elämä.
Peruskoulutukseltaan Aalto on elektroniikka-asentaja, joksi hän valmistui vuonna 1983. Vuosina 1983–1990 hän työskenteli kokoonpanijana Uudenkaupungin autotehtaalla (silloinen Saab-Valmet). Vuonna 1992 hän valmistui sosionomiksi ja vuonna 1995 hallintotieteiden maisteriksi Tampereen yliopistosta. Metalliliitossa Aalto aloitti uransa vuonna 1995. Vuodet 1995–1999 hän oli jäsenrekisterivastaava ja vuodet 1999–2003 talous- ja jäsenasiainsihteeri. Ennen valintaansa puheenjohtajaksi Aalto toimi liiton talouspäällikkönä vuodesta 2003. Liiton johdossa hän on muun muassa puolustanut teollisuusaloilla yleisiä pekkaspäiviä.
Vuodesta 2003 Aalto oli Kojamon (aiemmin VVO) hallituksen jäsen ja vuodesta 2007 puheenjohtaja. Vuodesta 2012 hän ollut Varman hallituksen jäsen. Aalto on ollut myös Teollisuuden palkansaajien, SAK:n ja VR-Yhtymän hallituksen jäsen sekä vuodesta 2004 Työttömyysvakuutusrahaston hallintoneuvoston jäsen.
Yksityiselämä.
Aalto on naimisissa ja hänellä on kolme lasta. Sotilasarvoltaan hän on alikersantti.
Aalto on sosiaalidemokraatti. SDP:n kevään 2014 puheenjohtajavaalissa Aalto kannatti Antti Rinnettä.
Arthur Ahnger

Arthur Ahnger (['aŋŋer']; 28. helmikuuta 1886 – 7. joulukuuta 1940) oli suomalainen kilpapurjehtija ja olympiamitalisti. Seuratasolla hän edusti Nyländska Jaktklubbenia.
Anhger kuului suomalaisen Lucky Girl -veneen miehistöön sen saavuttaessa 8mR-luokan olympiapronssia Tukholmasta 1912.
Tavataan ensi viikolla

Tavataan ensi viikolla. Psykoanalyysin ja sen hoitovaikutusten kriittinen tarkastelu on Osmo Tammisalon vuonna 2007 ilmestynyt kirja. Tammisalo sanoo psykoanalyysin olevan epätieteellinen oppi, jonka hoitovaikutukset eivät ole muita terapioita parempia tai sitten vaikutuksia ei ole.
Georg Westling

Georg Gustaf Westling (24. elokuuta 1879 Helsinki – 14. marraskuuta 1930 Helsinki) oli suomalainen kilpapurjehtija ja olympiamitalisti. Seuratasolla hän edusti Nyländska Jaktklubbenia.
Westling kuului suomalaisen Lucky Girl -veneen miehistöön sen voittaessa 8mR-luokan olympiapronssia Tukholmasta 1912.
Westlingin tytär Gunborg Hancock (1912–2024) oli Ruotsin vanhin asukas.
Sylvi-palkinto

Sylvi-palkinto on Suomen Näytelmäkirjailijat ja Käsikirjoittajat -yhdistyksen vuosittain myöntämä palkinto parhaasta elokuvan ja televisio-ohjelman käsikirjoituksesta. Se myönnettiin ensimmäisen kerran 2011. Sylvi-palkinto on yhdistyksen vuodesta 1985 lähtien vuoden parhaalle näytelmäteokselle myöntämän Lea-palkinnon sisarpalkinto. Vuonna 2021 palkintoa alettiin jakaa sekä ansioituneelle elokuva- että sarjakäsikirjoitukselle. Kummankin palkinnon arvo on 2 500 euroa. Palkinto rahoitetaan Kopioston keräämistä tekijänoikeuskorvauksista.
Palkinto on nimetty ensimmäisen suomalaisen pitkän näytelmäelokuvan "Sylvin" mukaan. Vuosina 2012–2015 palkinnon arvo oli 5 000 euroa.
Palkinto jaettiin pitkään syksyllä, kunnes 2024 palkinto päätettiin jakaa Tampereen elokuvajuhlilla maaliskuussa. Tämän vuoksi vuoden 2023 palkinto jäi tavallaan jakamatta, vaikka 2024 palkittiin vuoden 2023 käsikirjoituksia.
Noitien asianajaja

Noitien asianajaja () on ruotsalaisen toimittajan Jan Guilloun vuonna 2002 ilmestynyt reportaasikirja 1600-luvun Ruotsin noitavainoista.
Gunnar Tallberg

Gunnar Tallberg (23. joulukuuta 1881 Helsinki – 27. elokuuta 1931 Helsinki) oli suomalainen liikkeenjohtaja, kilpapurjehtija ja olympiamitalisti. Hän edusti Nyländska Jaktklubbenia.
Tallberg kuului suomalaisen Lucky Girl -veneen miehistöön sen voittaessa 8mR-luokan olympiapronssia Tukholmasta 1912.
Purjehtijasukuun syntyneen Tallbergin veli Bertil kuului myös Lucky Girl -veneen miehistöön Tukholmassa. Lisäksi Tallberg oli sukua ainakin Henrikille, Johanille ja Peterille. Kaikki edellä mainitut ovat kilpailleet purjehduksessa olympialaisissa. Gunnar Tallberg siirtyi isänsä, kauppaneuvos Julius Tallbergin kuoltua Ab Julius Tallberg Oy:n toimitusjohtajaksi, missä toimessa hän johti pääliikettä ja Lauttasaarta sekä muita sivutoimintoja Bertil-veljen johtaessa kauppatoimintaa ja rauta- sekä rakennustarvikepuolta. Tallberg siirtyi heikentyneen terveydentilansa vuoksi syrjään toimitusjohtajan paikalta vuonna 1928. Hän kuoli kolme vuotta myöhemmin.
Libya, Libya, Libya

Libya, Libya, Libya (tunnettu myös nimellä Ya Beladi, ”Oi, isänmaani!”) on Libyan kansallislaulu. Laulun on säveltänyt Mohammed Abdel Wahab, joka on säveltänyt myös Tunisian kansallislaulun Humat al-himan ja Yhdistyneiden arabiemiraattien kansallislaulun Iši biladi sekä sovittanut Egyptin kansallislaulun Biladi, Biladi, Biladi. Laulun on sanoittanut Al Bashir Al Arebi. Libya, Libya, Libya otettiin maan kansallislauluksi sen itsenäistyessä Italiasta vuonna 1951. Muammar Gaddafin syrjäytettyä maata hallinneen kuningas Idris I:n vuonna 1968 maan uudeksi kansallislauluksi valittiin vuonna 1969 egyptiläinen marssi Allahu Akbar. Vuoden 2011 levottomuuksien jälkeen maata hallitseva siirtymäajan kansallinen neuvosto otti uudelleen käyttöön maan aikaisemman kansallislaulun.
Laulun sanat.
Arabiaksi.
يا بلادي بجهادي وجلادي
ادفعي كيد الأعادي و العوادي&lt;br&gt;
واسلمي&lt;br&gt;
اسلمي طول المدي إننا نحن الفدا&lt;br&gt;
ليبيا ليبيا ليبيا&lt;br&gt;
يا بلادي أنت ميراث الجدود&lt;br&gt;
لارعى الله يداً تمتد لك&lt;br&gt;
فاسلمي، إنا -على الدهر- جنود&lt;br&gt;
لا نبالي إن سلمت من هلك&lt;br&gt;
وخذي منا وثيقات العهود&lt;br&gt;
إننا يا ليبيا لن نخذلك&lt;br&gt;
لن نعود للقيود قد تحررنا وحررنا الوطن&lt;br&gt;
ليبيا ليبيا ليبيا&lt;br&gt;
جرّد الأجداد عزماً مرهفاً&lt;br&gt;
يوم ناداهم منادٍ للكفاح&lt;br&gt;
ثم ساروا يحملون المصحفا&lt;br&gt;
باليد الأولى، وبالأخرى سلاح&lt;br&gt;
فإذا في الكون دين وصفا&lt;br&gt;
وإذا العالم خير وصلاح&lt;br&gt;
فالخلود للجدود إنهم قد شرفوا هذا الوطن&lt;br&gt;
ليبيا ليبيا ليبيا&lt;br&gt;
يا ابن ليبيا، يا ابن آساد الشرى&lt;br&gt;
إننا للمجد والمجد والمجدُ لنا&lt;br&gt;
مذ سرونا حمد القوم السرى&lt;br&gt;
بارك الله لنا استقلالنا&lt;br&gt;
فابتغوا العلياء شأواً في الورى&lt;br&gt;
واستعدوا للوغى أشبالنا&lt;br&gt;
للغلاب يا شباب إنما الدنيا كفاح للوطن&lt;br&gt;
ليبيا ليبيا ليبيا&lt;br&gt;
Translitteraatio.
Ya Biladi Ya Biladi Bijihadi Wajiladi &lt;br&gt;
Idfa'i Kaydal A'adi Wal'awadi Waslami &lt;br&gt;
Islami Islami Islami Tulal Mada Innana Nahnul Fida &lt;br&gt;
Libya Libya Libya. &lt;br&gt;
Yabiladi Anti Mirathul Judud &lt;br&gt;
La Ra'allahu Yadan Tamtaddu Lak &lt;br&gt;
Faslami Inna 'Aladdahri Junud &lt;br&gt;
La Nubali In Salimti Man Halak &lt;br&gt;
Wakhudi Minna Wathiqatil 'Uhud &lt;br&gt;
Innana Ya Libya Lan Nakhdilak &lt;br&gt;
Lanna'ud Lil Quyud Qadd Taharrarna Waharrarnal Watan &lt;br&gt;
Libya Libya Libya. 
Oi isänmaani! Taistelullani ja kärsivällisyydelläni
karkota vihollisesi, kelvottomat heittiöt,
ja elä!
Elä halki vastoinkäymisten, me olemme sinun vaalijasi,
Libya, Libya, Libya!
Oi isänmaani! Sinä olet isoisien perintö.
Torjukoon Jumala jokaisen käden, joka nousee sinua vahingoittamaan.
Kun sinä säilyt elossa, emme välitä, vaikka kaatuisimme.
Sinun puolestasi rukoilemme hiljaa,
ettemme koskaan, oi Libya, olisi arvottomia sinua kohtaan.
Emme koskaan alistu kahleisiin, me olemme vapaat,
ja olemme vapauttaneet myös isänmaamme:
Libya, Libya, Libya!
Cantor Fitzgerald

Cantor Fitzgerald L.P. on yhdysvaltalainen yritys, jonka toimialoja ovat muun muassa finanssipalvelut, joukkovelkakirjat ja investointipankkitoiminta. Yhtiön pääkonttori sijaitsee Midtown Manhattanilla, New Yorkissa.
Cantor Fitzgeraldin pääkonttori sijaitsi aiemmin World Trade Centerin kaksoistornien Pohjoistornissa (1 WTC) Lower Manhattanilla kerroksissa 101-105. Yhtiö menetti yli kaksi kolmasosaa työntekijöistään, 658 ihmistä, syyskuun 11. päivän iskuissa vuonna 2001, mikä on eniten World Trade Centerissa toimineista yrityksistä.
Fire and Water

Fire and Water on brittiläisen Free-yhtyeen 26. kesäkuuta 1970 julkaistu kolmas ja samalla menestynein albumi. Sillä on yhtyeen tunnettu kappale, singlehitti ”All Right Now”. Sekä kappale että albumi muodostuivat yhtyeen läpimurroiksi, ja molemmat nousivat Britanniassa listasijalle 2 kesällä 1970. "Fire and Water" menestyi myös Yhdysvalloissa yltäen ainoana Free-albumina Billboardin top 20:een.
Kappaleet.
A-puoli
B-puoli
Suomen Urheilukuninkuuskilpailut 1904

Suomen urheilukuninkuudesta kilpailtiin Helsingissä 23. - 24. heinäkuuta 1904. Aarne Nylenius onnistui ainoana kilpailijana saavuttamaan maisterin arvon kaikissa kymmenessä lajissa ja sen johdosta hänet kruunattiin urheilukuninkaaksi, vaikka Heikki Åhlman olikin pisteissä parempi. Jälkimmäinen jäi leuanvedossa 12:een, ja tämä pilasi muutoin loistavan sarjan. Pistemäärä laskettiin kahdeksan pakollisen lajin sijaluvuista, voittaja 1, toinen 2 jne...
Lopputulokset.
Lajit ja maisterin (kandidaatin) vaatimukset: 1. leuanveto 16 (12), 2. kieppi 5 (3), 3. 100 m 12,8 (13,6), 4. pituus 500 (440), 5. korkeus 135 (120), 6. kuula 9,00 (8,00), 7. keihäs 25,00 (21,25), 8. 1500 m 5.30,0 (5.50,0), 9. "seiväs 220 (190)" 10. "hirrensyöksy 6 m (5 m)", 11. "kiekko 23,00 (20,00)". "Kursivoidut" lajit sekä uinti olivat vaihtoehtoisia (kaksi neljästä). Heitot ja hypyt suoritettiin "molemminpuolisesti" ja rajat olivat kummallekin puolelle samat.
Greatest Hits (Petula Clark, 1986)

Greatest Hits on kokoelma-albumi laulaja Petula Clarkin levyttämistä menestyskappaleista. Kappaleet ovat vuosilta 1958–1971 ja niitä on albumilla 20. Alkuperäinen levy-yhtiö on Pye Records.
Kokoelman on julkaissut BR Music vuonna 1986 lisenssillä, joka on saatu PRT-yhtiöltä Vip Recordsin kautta.
C-kasetteja on valmistanut Duplicate-yhtiö Belgiassa.
This Is My Song

This Is My Song on Charles Chaplinin tekemä laulu. Se oli mukana Chaplinin ohjaamassa yhdysvaltalaisessa elokuvassa "A Countess from Hong Kong" eli "Hongkongin kreivitär", jonka ensi-ilta oli vuonna 1967. Kappaleen levytti samana vuonna laulaja Petula Clark.
Myöhempiä levyttäjiä on mm. Bobby Vinton.
Juha Vainio kirjoitti lauluun suomenkieliset sanat, ja tämän käännöksen "Tämä on lauluni" levytti vuonna 1967 Matti Heinivaho.
Poliisiylitarkastaja

Poliisiylitarkastaja () on Suomen poliisin virka. Viran tehtäviin kuuluu muun muassa laillisuusvalvonta. Sitä lähin alempi virka on apulaispoliisipäällikkö ja ylempi virka poliisipäällikkö. Helsingin poliisilaitoksen apulaispäällikkö on arvoltaan poliisiylitarkastaja.
Citroën Saxo

Citroën Saxo on Citroënin vuosina 1996–2003 valmistama pieni henkilöautomalli, joka korvasi Citroën AX:n. Sen lähes identtinen sisarmalli on Peugeot 106. Japanissa mallia myytiin nimellä Citroën Chanson. Saxon korvasivat Citroën C2 ja Citroën C3.
Vuoden 2000 Euro NCAP -kolaritestistä Saxo sai tulokseksi kaksi tähteä viidestä.
Bensiinimoottoreina olivat kahdeksanventtiiliset 1,0- (50 hv), 1,1- (60 hv), 1,4- (75 hv) ja 1,6-litraiset (88 hv) sekä 16-venttiilinen 1,6-litrainen (118 hv). Dieselmoottori oli vapaasti hengittävä 1,5 D (57 hv). 1,4-litraisen ja kahdeksanventtiilisen 1,6-litraisen yhteyteen oli valittavissa kolmeportainen automaattivaihteisto.
Vuonna 2000 Saxo sai uudelleenmuotoillut ajovalot ja etusäleikön. 1,0-litrainen moottori poistui valikoimasta ja kahdeksanventtiilisen 1,6-litraisen teho nousi 98 hevosvoimaan, mutta sen yhteyteen ei enää ollut saatavana automaattivaihteistoa.
Mies kylmästä (elokuva)

Mies kylmästä (tai Vakoilija kylmästä, "The Spy Who Came in from the Cold") on Martin Rittin ohjaama mustavalkoinen elokuva vuodelta 1965. Elokuva perustuu John le Carrén menestysromaaniin "Mies kylmästä".
Elokuvan pääosaa Alec Leamasia näyttelee Richard Burton, jonka roolisuoritusta on luonnehdittu lähes täydelliseksi.
Cummins

Cummins Inc. on yhdysvaltalainen dieselmoottoreita valmistava yritys, jonka valikoimiin kuuluu muun muassa teollisuus- (työkoneet, rekat ym.), maatalous-, kaivos- ja louhos- sekä merimoottoreita. Cummins on listattu New Yorkin pörssiin. Yrityksen kotipaikka on Columbus Indianan osavaltiossa. Yrityksen liikevaihto oli 13,2 miljardia Yhdysvaltain dollaria vuonna 2010. Työntekijöitä on noin 40 000, joista 17 000 Yhdysvalloissa. 
Suomessa Cumminsin dieselmoottoreita myy ja markkinoi Machinery Oy, joka on ollut Cumminsin valtuutettu maahantuoja jo vuodesta 1964 saakka. Varavoimageneraattoreiden osalta Cumminsin maahantuojana on toiminut kW-set Oy vuodesta 2007 lähtien.
Cummins oli vuonna 2012 maailman 20. suurin autoteollisuuden osatoimittajayritys.
Päästöhuijaus.
Tammikuussa 2024 uutisoitiin, että yhtiölle on määrätty lähes kahden miljardin dollarin sakot. Syynä on Cumminsin moottoreihin asennettu ohjelmisto, joka salli auton päästä läpi päästötestistä vaikka sen päästöt normaalikäytössä ovat suuremmat. Huijausohjelmisto on asennettu yli avolava-autossa, jotka ovat Ram 2500 ja Ram 3500 -malleja ja valmistettu vuosina 2013-2019. Lakikanteen nosti Yhdysvaltain oikeusministeriö, jonka mukaan se on löytänyt vastaavan ohjelmiston koskevan myös kappaletta ajoneuvoja, jotka on valmistettu vuosina 2019-2023. Cumminsin on kutsuttava takaisin ja korjattava ajoneuvot, pidennettävä takuuta, rahoitettava ja kehitettävä keinoja typen oksidien vähentämiseen moottorien päästöistä sekä otettava käyttöön menetelmät, jotka estävät huijaamisen tulevaisuudessa.
Ritesh Deshmukh

Ritesh Deshmukh (s. 17. joulukuuta 1978 Latur, Maharashtra, Intia) on intialainen elokuvanäyttelijä ja -tuottaja. Hän on poliitikko Vilasrao Deshmukhin poika ja koulutukseltaan arkkitehti. 
Deshmukh teki elokuvadebyyttinsä tulevan vaimonsa Genelia D’Souzan kanssa elokuvassa "Tujhe Meri Kasam" (2003). Hänen ensimmäinen menestyselokuvansa oli "Masti" (2004). Myöhemmin hän on näytellyt menestyneissä elokuvissa kuten "Heyy Babyy", "Dhamaal" (2007), "Housefull" (2010), "Double Dhamaal" (2011), "Tere Naal Love Ho Gaya", "Housefull 2" (2012) ja "Grand Masti" (2013).
Yksityiselämä.
Deshmukhin ja näyttelijä Genelia D’Souzan seurustelusta huhuttiin vuosia, vaikka kumpikaan ei myöntänyt asiaa ennen vuotta 2011. He menivät naimisiin 3. helmikuuta 2012. Parilla on kaksi poikaa (s. 2014 ja 2016).
Martti Kuuskoski

Martti Kuuskoski (6. kesäkuuta 1917 Pyhtää – 18. lokakuuta 2011 Porvoo) oli suomalainen näyttelijä ja taiteilija.
Kuuskoski näytteli Turun kaupunginteatterissa ja Tampereen Työväen Teatterissa, jossa hänen merkittävintä aikaansa oli vuodet 1949–1951 Eino Salmelaisen vuosina. Hän näytteli operettien hurmurirooleissa, muun muassa "Viktorian husaarissa" 150 kertaa. Taiteellisesti merkittävämpiä olivat kuitenkin "Hamletin" Laertes ja "Seitsemän veljeksen" Juhani. Kuuskoski näytteli myös parissa elokuvassa. Ne olivat "Sysmäläinen" (1938) ja "Pitkäjärveläiset" (1951). 
Näyttelijänura päättyi kun Kuuskoski ryhtyi 1950-luvulla taiteilijaksi ja perusti silloisen vaimonsa Helena Kuuskosken kanssa Atelier Faunin, joka teki Fauni-peikkoja ja Tove Janssonin muumien pohjalta muumihahmoja. Fauneja esiintyi sittemmin sarjakuvissa, lyhytelokuvissa, tekstiileissä ja kirjoissa. Järvenpään Peikkometsä oli ideoitu Faunin pohjalta, samoin Mallasjuoman Peikkolimsa. Nuutajärven laseissakin Fauni esiintyi. Yrityksen palveluksessa oli enimmillään 150 työntekijää, mutta se lopetti toimintansa 1970-luvulla. Sittemmin Kuuskoski muutti Suomusjärvelle, jossa hän jatkoi hahmojen tekoa toisen vaimonsa kanssa. 1980 hän perusti Jämsään Peikkopuiston, jossa toimi Peikkoteatteri.
Kuuskoski asui viimeiset vuotensa Loviisassa.
Anne Keothavong

Anne Keothavong (s. 16. syyskuuta 1983 Lontoo, Englanti) on brittiläinen tennispelaaja. Parhaimmillaan hän oli kaksinpelissä WTA-listan sijalla 48 helmikuussa 2009. Hän voitti urallaan 20 ITF-turnausta kaksinpelissä ja kahdeksan turnausta nelinpelissä.
Grand Slam -turnauksissa Keothavong pääsi parhaimmillaan kolmannelle kierrokselle Yhdysvaltain avoimissa 2008. Hän voitti turnauksen toisella kierroksella Francesca Schiavonen, mutta hävisi kolmannella kierroksella viidenneksi sijoitetulle Jelena Dementjevalle.
Keothavongin läpimurtokausi oli 2009, jolloin hän pääsi kolmessa eri WTA-turnauksessa välieriin. Samana vuonna hänestä tuli ensimmäinen brittiläinen maailmanlistan top 50:ssä vuoden 1993 jälkeen. Hänen kautensa päättyi kuitenkin heinäkuun lopussa loukkaantumisen vuoksi. Hän palasi myöhemmin kentille ja nousi takaisin top 100:n joukkoon, mutta vuosi 2013 sujui häneltä huonosti, ja hän ilmoitti uransa lopettamisesta heinäkuussa 2013.
Alona Tal

Alona Tal (s. 20. lokakuuta 1983) on israelilainen näyttelijä, joka tunnetaan rooleistaan televisiosarjoissa "Veronica Mars" ja "Supernatural".
Ura.
Alona Tal aloitti uransa esiintyen lasten musiikkivideolla esittäen demoni Mashefulaa. Ensimmäistä päärooliaan hän esitti israelilaisessa elokuvassa "Lihiyot Kochav" () vuonna 2003. Sen jälkeen hänelle tarjottiin kahta televisioroolia, saippuasarjassa "Tzimerim" ja komediasarjassa "HaPijamot". Viimeksi mainitussa hän näytteli pääroolia kolmen vuoden ajan. Vuosina 2004–2005 Tal vieraili myös yhdysvaltalaisessa draamasarjassa "Veronica Mars" kymmenen jakson ajan. Näiden roolien jälkeen hän esiintyi muiden muassa sarjoissa "C.S.I.", "Todistettavasti syyllinen" ja "Seitsemäs taivas".
Vuonna 2006 Tal sai roolin Jo Harvellena televisiosarjassa "Supernatural". Hän esiintyi sarjan toisella kaudella viiden jakson ajan ja palasi rooliinsa viidennellä kaudella kahdeksi jaksoksi. Vuonna 2011 hän teki toistaiseksi viimeisen esiintymisensä sarjassa.
Näyttelemisensä lisäksi Tal on äänittänyt kappaleita räppäri Subliminalin kanssa.
Heinolan Palloilijat -47

Heinolan Palloilijat -47 (HP-47) on vuonna 1947 perustettu heinolalainen jalkapalloseura. HP-47 on pelannut jalkapalloa parhaimmillaan II divisioonassa kaudella 1976.
Jalkapallon lisäksi HP-47 on kilpaillut ainakin jääkiekossa ja pesäpallossa. Jääkiekossa seura voitti maakuntasarjan vuonna 1954 ja pelasi sittemmin 1960-luvun lopulle asti useita kausia tuolloin toiseksi korkeimmalla sarjatasolla Suomensarjassa. Vuonna 1969 kaupunkiin perustettiin jääkiekon erikoisseura Peliitat. Pesäpalloa HP-47 pelasi Suomensarjassa kaudella 1949.
Kausi 2023.
Kausi 2023 oli heinolalaisten toinen kausi miesten kutosessa miesten joukkueen ”uudelleentulemisen” jälkeen. Kausi sujui erinomaisesti, sillä heinolalaiset voittivat oman lohkonsa ja nousevat kaudeksi 2024 miesten vitoseen. 2023 kauden lopulla oli 10 voittoa, 4 tasapeliä ja 2 tappiota. Parhaana maalintekijänä luottomies Seyawash ”sisu” Masudi, joka iski 15 peliin 17 täysosumaa.
Kaudella 2023 seuran miesten edustusjoukkue pelaa Etelän Kutosta. Miesten joukkue perustettiin lähes kymmenen vuoden tauon jälkeen kaudeksi 2022. Joukkue koostuu 2021 vuoden B-juniori joukkueesta, sekä vanhoista HP-47 legendoista. Kaudella 2022 sijoitus etelän kutosessa oli 5. Kolmannen sijan nousukarsinta paikasta jäätiin harmittavasti vain yhden pisteen päähän.
Kausi 2024.
Kauden 2023 peliesitykset toivat nousun vitoseen. Kausi meni odotusten mukaan ja joukkue säilytti sarjapaikkansa. Lopullinen sijoitus oli seitsemäs. Heinolan paikalliskamppailut herätettiin henkiin, kun "Heinolan Herruudesta" päästiin pelaamaan kahteen otteeseen Union Plaanin kakkosjoukkuetta Plaani/17 vastaan. Molemmat ottelut päättyivät HP-47:n voittoihin. Katsojia ensimmäisessä kohtaamisessa oli noin 250 ja toisessa noin 140.
Kauden 2023 tapaan joukkueen sisäisen maalipörssin vei Seyawash Masudi, 17 peliä, 18 maalia.
Zilla

Zilla on yhdysvaltalainen versio Godzillasta. Aluksi siitä käytettiin nimitystä "American Godzilla" (suom. "amerikkalainen Godzilla"), mutta fanit päättivät nimetä sen lyhyemmin Zillaksi.
Zilla esiintyi ensimmäisen kerran vuoden 1998 elokuvassa "Godzilla", jossa se kuoriutuu merileguaanin munasta ja kasvaa ydinräjähdyksen seurauksena valtavaksi hirviöksi. Zilla rantautuu New Yorkiin, missä se ehtii munia ennen joutumistaan tuhotuksi ohjuksilla. Kuoriutuneet poikaset onnistutaan räjäyttämään, mutta yksi muna jää tuhoutumatta. 
Zilla on alkuperäistä japanilaista Godzillaa pienikokoisempi sekä haavoittuvaisempi: siinä missä alkuperäinen Godzilla on tuhoutumaton, Zilla kyettiin surmaamaan ohjuksilla. Zilla on nopealiikkeisempi ja kykenee syöksemään tulta. Zilla muistuttaa enemmän dinosaurusta kuin japanilainen Godzilla.
Zilla tekee myös lyhyen cameoroolin elokuvassa "", jossa se yrittää hyökätä Godzillan kimppuun, mutta joutuu kuitenkin kukistetuksi lyhyessä taistelussa.
Jaakko Salonoja

Jaakko Salonoja (19. helmikuuta 1933 Viipuri – 28. maaliskuuta 2020 Salo) oli suomalainen radiojuontaja, joka toimi Yleisradion Radio 1:n viihdeohjelmien päällikkönä 1980–1993. Salonoja toimi juontajana "Puhelinlangat laulaa" -ohjelmassa, myös eläkkeelle jäätyään.
Salonoja kirjoitti ylioppilaaksi Joensuun lyseosta ja valmistui ekonomiksi 1965. Opiskeluaikanaan Salonoja toimi Helsingin kauppakorkeakoulun ylioppilaskunnan isäntänä. Hänen työpaikkojaan olivat Stockmann, Amer-Tupakka, Erva-Latvala ja Rettig. Vuonna 1980 Salonoja seurasi Ylen Radio 1:n viihdeosaston päällikkönä eläkkeelle jäänyttä Sauvo Puhtilaa. Radioajaltaan hänet muistetaan erityisesti yhteistyöstään Raimo Lintuniemen kanssa. Salonoja ja Lintuniemi juonsivat muun muassa Jouluhaloo-puhelintoivekonserttia Yleisradiossa 20 vuoden ajan. Salonojalle myönnettiin Pro Carelia -ansiomerkki vuonna 2001 ja kamarineuvoksen arvonimi vuonna 2012.
Salonoja toimi juontajana useissa tilaisuuksissa, kuten jatkosodan (1941–1944) aikaisia asemiesiltoja muistuttaneilla kiertueilla 2002–2005.
Serket

Serket (myös Serqet tai Selkis, "Se joka saa kurkun hengittämään") oli muinaisessa Egyptissä skorpionijumalatar, jonka ensisijainen tehtävä oli suojella vainajia. Serketin palvonta juontuu ainakin 1. dynastian aikaan, ja Vanhan valtakunnan pyramiditeksteistä lähtien hänet mainitaan kuolleen faaraon suojelijaksi muiden jumalatarten seurassa.
Serketiä lähestyttiin usein skorpioninpiston parantamiseksi. Egyptiläisessä mytologiassa Serket esiintyykin yhdessä Neftyksen kanssa suojelemassa vastasyntynyttä Horus-jumalaa, kun tätä on pistetty.
Serket kuvattiin yleensä naiseksi, jolla on päänsä päällä häntänsä kohottanut skorpioni. Serket saatettiin kuvata myös krokotiili- tai leijonapäisenä, kobrana tai leijonana.
Sormiahvenet

Sormiahvenet (Cheilodactylidae) tai naamioahvenet on aurinkoahvenkaloihin kuuluva kalaheimo. Heimon lajeja tavataan pääosin trooppisita vesistä. 
__notoc__
Taksonomia.
Sormiahventen heimoon kuuluu lähteestä riippuen 18–25 lajia. Sukuja heimossa on noin 5 ja sukujako on osittain epäselvä. Muun muassa Chris Burridge luokittelee aikaisemmin suvun "Cheilodactylus" alasukuna pidetyn "Goniistius"-taksonin omaksi suvukseen. Hän on esitänyt myös kahden lajin palettinaamioahvenen ("Cheilodactylus/Goniistius ephippium") ja punanaamioahvenen ("Cheilodactylus/Goniistius fuscus") siirtämistä sukuun "Morwong". Sormiahventen ja marmoriahventen (Aplodactylidae) ja trumpettiahventen (Latridae) väliset sukulaisuussuhteet ovat myös epäselvät.
Anatomia.
Sormiahvenet ovat kooltaan noin 45–100 cm:ä pitkiä kaloja. Ruumis on korkea varsinkin etuosastaan ja mataloituu pyrstöä kohden. Selkäevä on pitkä ja erityisesti etuosastaan piikikäs. Myös rintaevissä on 4–7 pidempää piikkiä. Pyrstöevä on monilla naamioahvenilla haarautunut. Huulet ovat lajeilla melko paksut. Sormiahventen suomut ovat pienikokoiset, pohjaväriltään kalat ovat vaaleita ja niitä kuvioivat usein tummat pysty- tai vinoviirut.
Levinneisyys ja elintavat.
Sormiahvenlajeja tavataan lämpimistä meristä, muun muassa Afrikan rannikolta eteläiseltä Atlantilta, Tyyneltämereltä Kiinan ja Japnin saaristolta, Havaijin rannikolta ja Uuden-Seelannin ja Australian läheisyydestä, sekä Intian valtamereltä. Kalat elävät usein lähellä pohjaa. niiden ravintoa ovat pienet selkärangattomat eläimet. Päivisin sormiahvenet ovat aktiivisia, öisin ne piileskelevät koloissa. Monet lajeista ovat hyvänmakuisia ja niitä kalastetaan myös ihmisravinnoksi.
Basile Tapsoba

Basile Tapsoba (s. 9. joulukuuta 1942 Koudougou) on burkinalainen roomalaiskatolinen piispa. Hänet vihittiin papiksi Koudougoun hiippakuntaan 4. heinäkuuta 1971 ja nimitettiin sen vihkipiispaksi sekä Mesarfeltan titulaaripiispaksi 19. joulukuuta 1981. Piispaksi vihkiminen seurasi 21. maaliskuuta 1982. Pääkonsekraattorina toimi Paul Zoungrana, jota avustivat Justo Mullor García ja Dieudonné Yougbaré.
Tapsoba sai 2. heinäkuuta 1984 nimityksen Koudougoun piispaksi, jona hän toimi, kunnes erosi tehtävistään 21. toukokuuta 2011.
MIS Quarterly

Management Information Systems Quarterly eli MIS Quartely on yhdysvaltalainen vertaisarvioitu akateeminen julkaisu. Sen aihealueita ovat johdon raportointijärjestelmät (Management Information System) ja informaatioteknologia. (IT) Lehti ilmestyy neljännesvuosittain. Sen katsotaan yleisesti olevan toinen kahdesta alan arvostetuimmasta julkaisusta.
Jack Sherman

Jack Sherman (18. tammikuuta 1956 – 18. elokuuta 2020) oli yhdysvaltalainen kitaristi, joka soitti Red Hot Chili Peppers -yhtyeen ensimmäisellä studioalbumilla "The Red Hot Chili Peppers" mutta sai potkut pian albumin julkaisun jälkeen, kun Hillel Slovak palasi yhtyeeseen.
Sherman työskenteli myös muiden yhtyeiden ja artistien, kuten esimerkiksi Bob Dylanin ja George Clintonin kanssa.
Sherman kuoli elokuussa 2020.
Juoksuhaudantie (elokuva)

Juoksuhaudantie on vuonna 2004 ensi-iltansa saanut Veikko Aaltosen ohjaama elokuva, joka perustuu Kari Hotakaisen kirjoittamaan samannimiseen romaaniin. 
Vastaanotto.
Elokuva keräsi Suomessa 99 467 katsojaa. 
"Turun Sanomissa" Tapani Maskula moitti, että Hotakaiselle tyypillinen ironinen huumori on pudonnut tyystin kelkasta Aaltosen totisessa käsittelyssä: ”Elokuva pyörii niin totaalisesti Matin tummenevien tuntojen ympärillä, ettei muille ihmisille jää juuri lainkaan kehittymisen tai syvenemisen varaa teoksen ahtaassa ajatusmaailmassa.” Elokuvan televisioesityksen alla 2006 "Helsingin Sanomien" Arto Pajukallio kirjoitti Aaltosen ohjauksen olevan koskettava, mutta odotusten edessä epätyydyttävä elokuvatulkinta, johon romaanista on siirretty juonen kehys ja loppuratkaisua dramatisoitu ”halvan elokuvallisesti”. Hänestä Eero Aho antaa miehelle ulkoiset raamit, mutta hahmon sisäinen ääni jää vajaaksi. Kari Väänäsen, Tiina Lymin ja nuoren Ella Ahon roolisuoritukset saavat enemmän kehuja. Saman lehden Pertti Avola piti viisi vuotta myöhemmin elokuvaa melko onnistuneena romaanifilmatisointina ja Eero Ahon roolityötä erinomaisena. ”Hotakaisen romaani ja Aaltosen elokuva ovat tavoittaneet tarinassaan jotain olennaista perheen ja avioliiton merkityksestä tietyille miehille. Kun illuusio täydellisestä elämästä sortuu, jäljet voivat olla pahoja, kuten uutiset valitettavan usein kertovat.”
Kaarlo Kari (pilapiirtäjä)

Kaarlo Fritiof Kari (6. maaliskuuta 1872 Forssa – 25. elokuuta 1941 Vammala) oli suomalainen taidemaalari, graafikko, kivi- ja pilapiirtäjä sekä näyttelijä ja teatterinjohtaja.
Kari oli Berliinissä maalaustaidetta opiskellut forssalaisen räätälin poika. Hän piirsi pilalehti "Matti Meikäläiseen" sen loppuaikoina – muun muassa lehden lakkauttamiseen vuonna 1899 johtaneen piirroksen – sekä sittemmin "Tuulispää"-lehteen sen ensimmäisestä kansikuvasta alkaen. Hän oli Alex Federleyn ohella Suomen ensimmäisiä pilapiirtäjiä, jotka ottivat tavaksi signeerata piirroksensa. Kari piirsi Suomen ensimmäiset urheiluaiheiset pilakuvat "Tuulispäähän" vuonna 1904 sekä ensimmäisen kenraali Mannerheimia esittäneen postikortin vuonna 1918. Karin taideteoksia on ollut esillä muun muassa Suomen Kansallismuseossa ja Tampereen kaupunginmuseossa. Hänen tuotantoaan on myös Lounais-Hämeen museon, Sastamalan seudun museon ja Tampereen taidemuseon kokoelmissa.
Myöhemmin Karista tuli näyttelijä, lavastaja ja näytelmäkirjailija, ja hän johti kymmenen vuoden ajan Suomalainen teatteriseurue -nimistä kiertävää teatteria. Kari asui Tyrväällä vakituisesti vuosina 1910–1923 ja uudelleen sota-aikana. Asuessaan Helsingissä 1920- ja 1930-luvuilla hän vietti kesiään Tyrväällä.
Kaarlo Karin puoliso oli näyttelijä Naimi Kari o.s. Kylmänen. Heidän poikansa oli elokuvaaja ja elokuvaleikkaaja Eino Kari ja tyttärensä toimistopäällikkö, tuotantosihteeri ja elokuvanäyttelijä Aili Kari. Naimi Karin lanko oli näyttelijä ja elokuvamies Erkki Karu, mikä lienee vaikuttanut siihen, että kaikkiaan kolme Karin perheen viidestä lapsesta teki myöhemmin elämäntyönsä elokuva-alalla.
Kaarlo Kari joutui elokuussa 1941 polkupyöräonnettomuuteen ja kuoli sen jälkiseurauksiin sairaalassa. Hänet on haudattu Hietaniemen hautausmaalle Helsinkiin.
Hallinnon opiskelijaedustaja

Hallinnon opiskelijaedustaja tarkoittaa yliopiston tai ammattikorkeakoulun päättävässä elimessä, esimerkiksi hallituksessa, kollegiossa tai tiedekuntaneuvostossa oppilaitoksen opiskelijoiden piiristä valittua jäsentä. Hallinnon opiskelijaedustajista käytetään yleisesti lyhennettä halloped tai hallopedi.
Hallinnon opiskelijaedustajista määrätään vuonna 2009 voimaan tulleessa yliopistolaissa, jonka mukaan hallituksessa, kollegiossa sekä tiedekuntien tai vastaavantasoisten yksiköiden päättävissä elimissä "tulee olla edustettuina seuraavat yliopistoyhteisön ryhmät: 1) yliopiston professorit; 2) muu opetus- ja tutkimushenkilöstö sekä muu henkilöstö; 3) opiskelijat." Hallinnon opiskelijaedustajat ovat toimielimien tasavertaisia jäseniä ja käyttävät siten julkista valtaa osana lakisääteistä tehtäväänsä toteuttavaa yliopistoa.
Hallinnon opiskelijaedustajat toimivat hallintoelimissä opiskelijanäkökulman asiantuntijoina.
Kolmikanta.
Suomalaisiin yliopistoihin vakiintui vuoden 1991 yliopistolain myötä niin sanottu hallinnon kolmikanta, eli periaate, jonka mukaan yliopistojen hallintoelimissä ovat edustettuina kolme keskeistä yliopistolaisten ryhmää eli professorit, muu henkilöstö sekä opiskelijat. Vuoden 2009 yliopistolaissa kolmikannan suhteet eivät enää ole absoluuttiset, vaan laki antaa yliopistoille vallan itse määritellä ryhmien koon. Kuitenkin laki määrää, että mistään ryhmästä ei voi olla yli puolet toimielimen kokonaisjäsenmäärästä. Kolmikannan suhteista määrätään yliopistoissa johtosäännöillä.
Kolmikannan toimivuuden kannalta on keskeistä, että päätösvaltaa käyttävät kolmikantaiset, edustukselliset elimet eivätkä yksittäiset henkilöt. Niinpä keskusjohtoisuuden lisääntyminen 2009 yliopistolakiuudistuksen seurauksena on nähty opiskelijoiden parissa uhkana kolmikantaperiaatteelle.
Kuuraketti (kirja)

Kuuraketti () on Ian Flemingin kirjoittama, järjestyksessään kolmas James Bond -romaani. Se julkaistiin alkukielellään englanniksi vuonna 1955 ja suomeksi kymmenen vuotta myöhemmin 1965. Kirjan pohjalta tehty elokuva "Kuuraketti" on juoneltaan hyvin erilainen kuin nimikkokirja.
Juoni.
MI6 lähettää James Bondin tutkimaan teollisuusmiljonäärin sir Hugo Draxin ylläpitämää, Englannin rannikolla sijaitsevaa laukaisualustaa, jossa on kehitteillä V2-ohjuksen päivitetty versio koodinimeltä "Kuuraketti", joka on suunnitteltu osaksi Britannian puolustusjärjestelmää. Mitä enemmän Bond alkaa tutkimaan tapausta, sitä enemmän salaperäisen menneisyyden omaavan Draxin hämäräperäinen tausta paljastuu, kuten myös että kenelle Drax todellisuudessa työskentelee ja mihin kavalaan tarkoitukseen ydinkärjellä varustettu "Kuuraketti" onkaan todellisuudessa suunniteltu.
Helise taivas

Helise taivas on Tuure Kilpeläisen säveltämä ja Aulikki Oksasen alkujaan runoksi sanoittama musiikkikappale, joka on ilmestynyt laulaja Vuokko Hovatan esikoisalbumilla "Lempieläimiä" vuonna 2008 sekä myös singlenä. Kappaleen tuottaja on Tuure Kilpeläinen.
Kappaleen sovituksesta vastaavat Tuure Kilpeläinen, Kalle Kalima, Jape Karjalainen, Pessi Levanto, Marko Timonen, Jaakko Kääriäinen, Olli Haavisto ja Marzi Nyman.
Vuokko Hovatta esitti kappaleen Helsingin Senaatintorilla pidetyssä uudenvuoden vastaanottotilaisuudessa vuodenvaihteessa 2008–2009.
"Lempieläimiä"-albumilta on julkaistu myös singlet ”Lumottu veli”, ”Syleily” ja ”Virginia”.
Max Alfthan (kilpapurjehtija)

Max Ferdinand Alfthan (11. helmikuuta 1892 Helsinki, Suomen suuriruhtinaskunta – 30. toukokuuta 1960 Helsinki) oli suomalainen kilpapurjehtija ja olympiamitalisti. Seuratasolla hän edusti Nyländska Jaktklubbenia.
Alfthan kuului suomalaisen "Heatherbell"-veneen miehistöön sen voittaessa 12mR-luokan olympiapronssia Tukholmasta 1912.
Max Alftan suoritti Filosofian kandidaatti-tutkintonsa vuonna 1910 Helsingin yliopistossa ja jatkoi opintojaan Kölnin yliopistossa vuosina 1913-1914. Opintonsa päätettyään hän jatkoi jonkin aikaa harjoittelijana Hampurissa. 
Palattuaan kotimaahan hän siirtyi huolintayhtiö Lars Krogius &amp; Co:n palvelukseeen Rauman sivukonttoriin ja vuodesta 1915 Tornion rajakaupunkiin, josta maailmansodan myötä oli tullut vilkas tavaraliikenteen piste. Vuonna 1919 hänet kutsuttiin pääkonttoriin Helsinkiin, jossa hän toimi prokuristina ja konttoripäälikkönä. Vuonna 1921 hänestä tuli yhtiön apulaisjohtaja ja hallituksen jäsen vuodesta 1928.
Torniossa ollessaan hän oli perustamassa paikallista suojeluskuntaa ja kuului sen esikuntaan.
Robin Lod

Robin Lod (s. 17. huhtikuuta 1993 Helsinki) on suomalainen jalkapalloilija, joka edustaa MLS-liigan Minnesota Unitedia. Hän on pelipaikaltaan keskikenttäpelaaja.
Ura.
Seurajoukkueet.
Lod aloitti jalkapalloilun viisivuotiaana Suurmetsän Urheilijoissa, josta hän siirtyi Helsingin Jalkapalloklubiin vuonna 2006. 
Lod nousi HJK:n edustusjoukkueeseen 2011, mutta pelasi vielä kaksi kautta pääosin HJK:n reservijoukkueessa Klubi 04:ssä Kakkosesta. Veikkausliigassa hän teki debyyttinsä Myllykosken Palloa vastaan lokakuussa 2011, onnistuen heti maalinteossa oltuaan kentällä vain noin viisi minuuttia. Jäätyään HJK:ssa vähälle vastuulle Lod siirtyi elokuussa 2012 lainalle Vaasan Palloseuraan loppukauden ajaksi. Vuonna 2013 Lod vakiinnutti paikkansa HJK:n kokoonpanossa ja kauden 2014 päätteeksi hänet valittiin vuoden liigapelaajaksi sekä parhaaksi keskikenttäpelaajaksi.
Toukokuussa 2015 Lod siirtyi Kreikan Superliigassa pelaavaan Panathinaikosiin. Kolmen Kreikan kauden jälkeen Lod siirtyi Espanjan toisen sarjatason Segunda Divisiónin joukkueeseen Sporting Gijóniin kesällä 2018. Kausi oli kuitenkin pettymys ja vuoden kuluttua Lod siirtyi Yhdysvaltoihin MLS-liigan Minnesota Unitediin.
Maajoukkueet.
Lod on edustanut Suomen alle 18-vuotiaiden ja alle 21-vuotiaiden maajoukkueita. Vuonna 2014 hänet valittiin U21-maajoukkueen parhaaksi pelaajaksi. A-maajoukkueessa Lod teki ensiesiintymisensä tammikuussa 2015 pelatussa ystävyysottelussa Ruotsia vastaan, tullen kentälle vaihdosta 89. minuutilla Rasmus Schüllerin tilalle. Ensimmäisen A-maaottelumaalinsa hän teki 6. lokakuuta 2016 Islantia vastaan pelatussa MM-karsintaottelussa. Lod kuului Suomen joukkueeseen myös vuoden 2021 EM-kisoissa.
Yksityiselämä.
Lod on ollut vuodesta 2017 naimisissa Janni Lodin (os. Ovaska) kanssa. Parilla on vuonna 2019 syntynyt lapsi.
Lod perheineen asuu Saint Paulin kaupungin ulkopuolella Minnesota Unitedin joukkuekaverinsa Teemu Pukin naapurissa.
Paavali Pelkonen

Paavali Pelkonen (n. 1624 – 8. kesäkuuta 1715) oli Pelkosenniemen ja koko Suur-Sodankylän alueen ensimmäinen suomalainen uudisasukas. Hänen mukaansa ovat saaneet nimensä Pelkosenniemen kunta ja seurakunta.
Pelkonen oli lähtöisin Lumijoelta ja Kemijärvelle hän saapui 1660-luvun alussa. 1660-luvun puolivälin maissa hän muutti pari peninkulmaa pohjoisemmaksi Lapin rajan sisäpuolelle. Saamelaiset valittivat oikeuksiensa loukkauksesta esimerkiksi majavanpyynnissä ja kalastuksessa, ja Pelkonen joutui useasti käräjille. Vuonna 1671 hänen Lapissa sijaitseva asumuksensa määrättiin hävitettäväksi. Pelkonen asettui kuitenkin uudelleen asumaan Lappiin, ja vetoamalla niin sanottuun Kalmarin plakaattiin hän sai lopulta maaherralta luvan jäädä. 
Pelkonen kuoli 89-vuotiaana vuonna 1715, ja hänet haudattiin Kemijärvelle. Ainakin Pelkosen, Mutenian, Korvan, Rieston, Mäkitalon, Keskitalon, Alatalon, Suopangin, Pulskan, Karppisen, Kuoskun, Vitikan, Mikkolan, Kilpimaan, Kilpelän, Jaakkolan, Iisakan, Tervon ja Portin suvut polveutuvat hänestä mieskantaisesti. 
Taiteilija Andreas Alariesto on maalannut Pelkosesta taulun liittyen tarinaan, jonka hän on tallentanut kirjaansa "Andreas Alarieston lapinkuvat". Tuomo Itkonen kuvaa Pelkosta yhden luvun verran historiallisessa romaanissaan "Tuderus, tuo Herran pappi". Pelkosenniemen 350-vuotisjuhlassa 2014 julkistettiin "Pelekola"-niminen humoristinen historiikki, joka kertoo Paavali Pelkosen vaiheista sarjakuvamuodossa. Samoissa juhlissa paljastettiin lisäksi Paavali Pelkosen muistomerkki.
Synnin palkka on kuolema

Synnin palkka on kuolema: Suomalaiset noidat ja noitavainot 1500–1700-luvulla on Marko Nenosen ja Timo Kervisen teos noitavainoista Suomessa. Kirjan julkaisi Otava vuonna 1994. Teosta edelsi Nenosen Tampereen yliopistossa tekemä väitöskirja "Noituus, taikuus ja noitavainot: Ala-Satakunnan, Pohjois-Pohjanmaan ja Viipurin Karjalan maaseudulla 1620–1700" (Suomen historiallinen seura 1992).
Nenonen on julkaissut myös kaksiosaisen teoksen "Noitavainot Euroopassa".
Roslinin linna

Roslinin linna on osittain raunioitunut linna Skotlannin Midlothianissa, lähellä Rosslynin kappelia. Ensimmäisen linnan paikalle rakennutti Orkneyn jaarli Henry I Sinclair 1330-luvulla ja hänen poikansa Henry II Sinclair rakennutti sydänlinnan, jonka tarkkaa rakentamisajankohtaa ei tiedetä.
Linna tuhoutui osittain tulipalossa 1452 ja vuonna 1688 sitä vaurioitti väkijoukko. Nykyään linnan omistaa Roslinin jaarli.
Sir Bani Yas

Sir Bani Yas () on Yhdistyneisiin arabiemiirikuntiin kuuluvan Abu Dhabin hallitsema saari maan rannikolla. 
Maantiede.
Sir Bani Yas sijaitsee Yhdistyneiden arabiemiirikuntien rannikolla noin 170 kilometriä pääkaupunki Abu Dhabista länteen. Hallinnollisesti Yhdistyneissä arabiemiirikunnissa saari kuuluu Abu Dhabin emiirikuntaan. Lähimmälle rannikolle mantereella Jebel Dhannassa on matkaa noin 9 kilometriä. Saaren pituus pohjois-eteläsuunnassa on noin 17,5 km ja länsi-itäsuunnassa 9 km. Saaren korkein kohta sen keskustan kukkuloilla on 148 metriä merenpinnasta.
Arabian Wildlife Park on saarella sijaitseva luonnonpuisto, jossa pidetään vapaana muun muassa valkobeisoja, hyeenoja, gepardeja ja gaselleja.
Historia.
Saarella tehdyissä arkeologisissa kartoituksissa on löytynyt esimerkiksi keramiikkaa islamia edeltävältä ajalta. Vuosina 1994–1996 tehdyissä kaivauksissa löydettiin myös nestoriolaisen luostarin ja kirkon rauniot. Rauniot ovat peräisin 500–600-luvuilta. Venetsialainen tutkimusmatkailija Gasparo Balbi viittasi saareen vuonna 1580 nimellä "Sirbeniast". 
Sir Bani Yasin nimi viittaa Banu Yas -nimiseen heimoon, jonka jäsenet asuttivat Sir Bani Yasia etenkin talvikuukausien aikana. Samaan tapaan käytettiin myös muita lähialueen saaria, kuten Dalmaa ja al-Yasatia. Kesäkuukausina saarilla asui puolestaan runsaasti helmenkalastajia, jotka olivat pääsääntöisesti lähtöisin nykyisten Yhdistyneiden arabiemiirikuntien alueelta.
Sir Bani Yas oli pitkään raja-aluetta, jota ei ollut määritelty kunnolla. 1930-luvulla alueelta alettiin kuitenkin tehdä öljylöytöjä, jotka tekivät tarkemmasta rajanvedosta tarpeellista. Qatarin ja Abu Dhabin emiirikunnat kiistelivät keskenään Sir Bani Yasin ja muiden alueen saarten omistuksesta. Kahdella sopimuksella vuosina 1961 ja 1969 Sir Bani Yas jäi Abu Dhabille.
Paha tieto

Paha tieto. Tieteenvastainen ajattelu antiikista uusimpiin kiistoihin on Janne Kivivuoren vuonna 2003 ilmestynyt kirja. Teos tarkastelee läpi historian elänyttä näkemystä, että eliitin täytyy hallita kansaa illuusion, ”hyvän myytin” avulla. Tällöin totuutta hakeva tiede on koettu vaarallisena ja pahana. Yhtenä esimerkkinä Kivivuori kuvaa evoluutiopsykologian aiheuttamaa kuohuntaa suomalaisessa tiedemaailmassa 1990-luvulla.